
Előterjesztés bankszámla szerződés és bankszámla hitel szerződés kötéséről

Előadó: Fülöp Zsolt polgármester
Szentendre Város Önkormányzat Polgármesterének
171/2020. (XII.9.) sz. határozata:

Szentendre Város Önkormányzat Polgármestere a Képviselő-testület feladat- és hatáskörében, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, a 478/2020. (XI.3.) Korm. rendelettel kihirdetett veszélyhelyzetre tekintettel a veszélyhelyzet idejére biztosított jogkörben eljárva az Önkormányzat likviditásának folyamatos biztosítása érdekében a 2021. évre szóló bankszámla hitelszerződéssel kapcsolatban az alábbi határozatot hozza:

1. az Önkormányzat továbbra is az OTP Bank Nyrt-től kívánja a bankszámlahitelt felvenni, a hitel futamideje 2021. január 4-től 2021. december 31-ig tart, a rendelkezésre tartott összeg legfeljebb 1 000 000 000 Ft, azaz egymilliárd forint;

2. figyelembe véve a mindenkor hatályos államháztartási jogszabályokat, a hitel és járulékai visszafizetésének biztosítékául felajánlja az Önkormányzat saját bevételeit;
3. kötelezettséget vállal arra, hogy a hitel visszafizetés időtartama alatt a kért hitelt és járulékait a futamidő alatt – a felhalmozási és tőke jellegű kiadásokat megelőzően – a költségvetésébe betervezi és jóváhagyja, illetve költségvetési előirányzat módosításai során figyelembe veszi;

4. a fenti hitelre vonatkozóan az OTP Bank Nyrt-nél eljár és a hitelszerződést aláírja az Önkormányzat képviseletében.

Felelős:     Polgármester
Határidő: 2020. december 27.

Végrehajtásért közvetlenül felelős: Pénzügyi Iroda



Fülöp Zsolt s. k.


             

  polgármester
Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Pénzügyi irodavezető - intézkedésre

